Source: https://realitymarket.sk/reklamacny-poriadok
Timestamp: 2020-06-06 01:41:38+00:00
Document Index: 3805952

Matched Legal Cases: ['§ 18', '§2', '§2', '§2', '§ 620', '§622']

Realitná spoločnosť REALITY MARKET s.r.o., so sídlom : 974 01 Banská Bystrica, Horná 65A, IČO: 31 622 542, zapísaná v Obchodnom registri Okresného súdu Banská Bystrica, oddiel Sro, vložka č. 2456/S (ďalej len „ REALITY MARKET“) vydáva tento Reklamačný poriadok v súlade s § 18 zákona č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (ďalej len“ZoOS“). Účelom Reklamačného poriadku je informovať spotrebiteľa o rozsahu, podmienkach a spôsobe uplatnenia zodpovednosti za vady výrobkov a služieb (ďalej len "reklamácia") vrátane údajov o tom, kde možno reklamáciu uplatniť a o vykonávaní záručných opráv.
Termín „predávajúci“ používaný v tomto Reklamačnom poriadku označuje REALITY MARKET. Predávajúci je dodávateľom v zmysle definície §2 písm. e/ ZoOS.
Termín „kupujúci“ označuje spotrebiteľa, ktorým je fyzická osoba alebo právnická osoba, ktorá kupuje nehnuteľnosť alebo získava služby od REALITY MARKET na základe kúpnej zmluvy alebo zmluvy o sprostredkovaní, bez ohľadu na ich formu, ktorú kúpil alebo si na základe zmluvy o sprostredkovaní alebo zmluvy o obstaraní dohodol u predávajúceho nejaký tovar v zmysle definície §2 písm. f/ ZoOS (ďalej len „výrobok“) alebo službu v zmysle definície §2 písm. i/ ZoOS (ďalej len „služba“) Pojem „tovar“ na účely tohto Reklamačného protokolu označuje výrobok a/alebo služba.
zverejnený na internetovej stránke predávajúceho: www.realitymarket.sk,
Uzavretím kúpnej zmluvy medzi predávajúcim a kupujúcim alebo uzavretím zmluvy o sprostredkovaní či obstaraní veci medzi predávajúcim a kupujúcim pristupuje kupujúci k podmienkam uvedeným v tomto Reklamačnom poriadku.
Tento reklamačný poriadok nahrádza vyhlásenie predávajúceho v zmysle ustanovenia § 620 ods. 5 Občianskeho zákonníka, ktorým predávajúci určuje podmienky a rozsah záruky, ak záručná doba vyznačená v zmluve je dlhšia ako zákonom garantovaná záručná doba.
Predávajúci zodpovedá za vady, ktoré má predaný alebo dodaný tovar pri prevzatí kupujúcim. Kupujúci je oprávnený si tovar pred prevzatím prezrieť. Predávajúci nezodpovedá za vady tovaru, ktoré mohol kupujúci pri prehliadke zistiť, najmä nezodpovedá za to, ak kupujúci neskôr bude reklamovať chýbajúce príslušenstvo tovaru, alebo mechanické poškodenie tovaru zistiteľné pri prehliadke, alebo chýbajúce úkony spojené s poskytnutím služby. Predávajúci za takéto vady nezodpovedá ani vtedy, ak kupujúci nevyužil možnosť vykonať prehliadku tovaru.
Pri reklamácii je potrebné doložiť zmluvu a faktúru alebo doklad o zaplatení kúpnej ceny tovaru.
V zmysle ZoOS je predávajúci povinný pri uplatnení reklamácie vydať kupujúcemu potvrdenie. Za účelom splnenia tejto zákonnej povinnosti osoba, ktorá uplatňuje nároky z vád (t.j. uplatňuje reklamáciu), vyplní spolu s povereným zamestnancom predávajúceho alebo určenej osoby, ktorý vybavuje reklamácie reklamačný protokol, v ktorom presne popíše vadu a spôsob akým sa vada prejavuje a odovzdá vadnú vec aj s prípadným príslušenstvom a dokumentáciou predávajúcemu. V reklamačnom protokole uvedie osoba uplatňujúca reklamáciu kontaktnú adresu (e-mail, telefónne číslo), na ktorú bude predávajúcim vyrozumená o spôsobe vybavenia reklamácie. Predávajúci nenesie zodpovednosť za to, že sa na uvedenú kontaktnú adresu nepodarilo odoslané vyrozumenie doručiť. Ak je reklamácia uplatnená prostredníctvom prostriedkov diaľkovej komunikácie je predávajúci povinný potvrdenie o uplatnení reklamácie doručiť kupujúcemu ihneď; ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie; potvrdenie o uplatnení reklamácie sa nemusí doručovať, ak kupujúci má možnosť preukázať uplatnenie reklamácie iným spôsobom. Predávajúci je povinný o vybavení reklamácie vydať písomný doklad najneskôr do 30 dní odo dňa uplatnenia reklamácie.
Ak kupujúci uplatní reklamáciu, predávajúci alebo ním poverený zamestnanec alebo určená osoba je povinný poučiť kupujúceho o jeho právach podľa všeobecného predpisu (§622 a 623 Občianskeho zákonníka); na základe rozhodnutia kupujúceho, ktoré z týchto práv kupujúci uplatňuje, je povinný určiť spôsob vybavenia reklamácie ihneď, v zložitých prípadoch najneskôr do 3 pracovných dní odo dňa uplatnenia reklamácie, v odôvodnených prípadoch, najmä ak sa vyžaduje zložité technické zhodnotenie stavu výrobku alebo posúdenie stavu poskytnutej služby, najneskôr do 14 dní odo dňa uplatnenia reklamácie. Po určení spôsobu vybavenia reklamácie sa reklamácia vybaví ihneď, v odôvodnených prípadoch možno reklamáciu vybaviť aj neskôr; vybavenie reklamácie však nesmie trvať dlhšie ako 30 dní odo dňa uplatnenia reklamácie. Po uplynutí lehoty na vybavenie reklamácie má kupujúci právo od zmluvy odstúpiť alebo má právo na výmenu výrobku za nový výrobok alebo na poskytnutie novej služby rovnakého rozsahu a kvality.
Predávajúci môže vždy namiesto odstránenia vady vymeniť vadnú vec za bezvadnú, alebo nahradiť vadnú službu bezvadnou.
Tie isté práva ako sú uvedené v bode 13.5 prislúchajú kupujúcemu, ak ide síce o odstrániteľnú vadu, ale kupujúci nemôže pre opätovné vyskytnutie sa tej istej vady ani po tretej oprave vec riadne užívať.
Tie isté práva ako sú uvedené v bode 13.5 prislúchajú kupujúcemu v prípade, že má vec súčasne najmenej tri rôzne odstrániteľné vady, pričom každá z nich bráni v riadnom užívaní.
REKLAMACIA poskytnutej služby klientovi realitnej kancelárie :
Klientom sa rozumie aká koľvek fyzická či právnická osoba, ktorej REALITY MARKET poskytuje realitné služby na základe uzatvorenej zmluvy o sprostredkovaní alebo o obstaraní veci. Ak klient usúdi, že služby poskytované REALITY MARKET sú nevyhovujúce alebo bude mať k vykonávaniu obchodného prípadu iné výhrady, je oprávnený uplatniť tieto svoje výhrady (ďalej len „reklamácie“) v sídle REALITY MARKET.
REALITY MARKET spíše s klientom o každej reklamácii, ktorá je u nej uplatnená, reklamačný protokol na aktuálne platnom formulári prijatom v danú dobu REALITY MARKET.
Reklamácia bude REALITY MARKET vybavená bez zbytočného odkladu, najneskôr do 14 pracovných dní odo dňa uplatnenia reklamácie, pokiaľ sa REALITY MARKET s klientom písomne nedohodne inak.
Reklamáciu môže REALITY MARKET uznať ako oprávnenú alebo neoprávnenú.
Pokiaľ REALITY MARKET uzná reklamáciu za oprávnenú, vykoná na svoje náklady úkony, ktorými nežiadúci stav odstráni a prípadne poskytne klientovi náhradu. Náhradou sa rozumie predovšetkým zľava na poskytovaných realitných službách.
Pokiaľ REALITY MARKET uzná reklamáciu za neoprávnenú, informuje o tom bezodkladne klienta s príslušným zdôvodnením.
Na základe zistení učinených zreklamačných protokolov vyvodzuje REALITY MARKET dôsledky, stanovuje metódy, návody a dáva pokyny, aby bolo možné predchádzať vzniku prípadných ďalších reklamácií.
Schválil: Ing. Bohumil Kratochvíl
V Banskej Bystrici dňa 1.1.2012.